ख़ास कर युवा पीढ़ी के लोगों का फ़लस्तीनियों के प्रति रुख़ ज़्यादा सहानुभूति भरा है. डेमोक्रेटिक पार्टी के समर्थकों में उम्र के अंतर की वजह से यह बदलाव साफ़ दिख रहा है.

हाल के संघर्षों में राष्ट्रपति जो बाइडन ने इसराइल-फ़लीस्तीनी मुद्दे पर बार-बार अमेरिका का पारंपरिक नज़रिया ही ज़ाहिर किया. 

उन्होंने कहा कि इसराइल को हमास के रॉकेट हमलों से आत्मरक्षा का अधिकार है. लेकिन राष्ट्रपति अपने इन विचारों को पार्टी के रुख़ से अलग पा रहे हैं, जो फ़िलहाल ग़ज़ा और पश्चिमी तट में फ़लस्तीनियों की ज़मीनी हालात को लेकर चिंतित दिख रही है. 

पार्टी में इसराइल की नीतियों को फ़लस्तीनियों की परेशानियां बढ़ाने वाला माना जा रहा है. इसराइल और फ़लस्तीनियों के बीच के ताज़ा संघर्षों ने स्पष्ट कर दिया है कि इसे मुद्दे को लेकर अमेरिका की डेमोक्रेटिक पार्टी में राजनीतिक रुख़ किस क़दर बदल गया है.

समाप्त

इसराइल फ़लस्तीनी संघर्ष के बीच लेबनान से क्यों नाराज़ हुए खाड़ी के देश?

सांसदों की विविध पृष्ठभूमि

पार्टी के रुख़ में जो परिवर्तन दिख रहा है, उसका पता लगाने की शुरुआत संसद पर नज़र डाल कर की जा सकती है. 

संसद में... अधिकतम 4000 वर्णों के लिए लेख जारी रखें:
मध्यपूर्व के संघर्षों के मामले में अमेरिकी विदेश नीति का झुकाव इसराइल की ओर रहा है. 

दरअसल संसद में चला आ रहा यह ऐतिहासिक झुकाव यहूदियों (डेमोक्रेटिक पार्टी के वोटरों में इनकी बड़ी हिस्सेदारी है) और इवेंजिकल मतदाताओं (रिपबल्किन पार्टियों के लिए अहम वोटर) के रुझान की वजह से रहा है.  

लेकिन जैसे-जैसे संसद में विविधता बढ़ती गई है, इसराइल के प्रति अमेरिकी नीति पर इसके अहम असर दिखने लगे हैं.

प्यू फ़ाउंडेशन की एक स्टडी के मुताबिक़ 2021 के हाउस ऑफ़ रिप्रजेंटेटिव और सीनेट के 23 फ़ीसद सदस्य काले, हिस्पानी, एशियाई/ पैसिफ़िक या नेटिव अमेरिकी मूल से जुड़े हैं. दो दशक पहले यह संख्या 11 फ़ीसद थी और 1945 में एक फ़ीसद. 

इसराइल और फ़लस्तीनियों के बीच टकराव के मुद्दे पर डेमोक्रेटिक अमेरिकी सांसदों की इस विविधता भरी पृष्ठभूमि ने विचारों में भी विविधता पैदा की है और इससे राजनीतिक ताक़त का भी विकेंद्रीकरण हुआ है. 

संसद में युवा लिबरल महिलाओं का एक गुट है, जिसका अनौपचारिक नाम 'द स्कवैड' है. मिसाल के तौर पर इसमें मिशिगन की फ़लस्तीनी अमेरिकी सांसद राशिदा तलैब और मिनेसोटा की सोमालियाई रिफ्यूजी सांसद इल्हान उमर जैसे नाम शामिल हैं.

इल्हान ओमर, एलेक्ज़ेन्ड्रिया ओकासियो-कॉर्टेज़ और रशीदा तलैब

इस ग्रुप की सबसे प्रमुख सदस्य हैं न्यूयॉर्क की एलेक्जेंड्रिया ओकासियो-कॉर्टेज़. उन्होंने इस बार डेमोक्रेटिक पार्टी के एक सीनियर सदस्य जो क्रोले को हरा कर अमेरिकी संसद में क़दम रखा था. क्रोले इसराइल के क़ब्ज़े वाले इलाक़ों में इसराइली सेना और फ़लस्तीनियों के बीच संघर्ष में हमेशा इसराइल का पक्ष लेते आए थे. 

कुल मिलाकर डेमोक्रेटिक पार्टी और इसके वोटर अब प्यूर्टोरिकन मूल की 31 वर्षीय सांसद ओकासियो-कॉर्टेज़ की तरह दिखते हैं न कि 59 साल के क्रोले की तरह. यही वजह है कि डेमोक्रेटिक पार्टी के नज़रिये में अब बदलाव दिख रहा है.  

बीबीसी के पॉडकास्ट अमेरिकास्ट की एक रिकार्डिंग के दौरान चुनाव विश्लेषक जॉन जोग्बी ने कहा, "अश्वेत लोग ख़ास कर डेमोक्रेटिक पार्टी में मौजूद ऐसे लोग अब अपने साथी अश्वेतों के साथ होने वाले व्यवहार को लेकर बेहद संवेदनशील हैं. वे इसराइल को एक हमलावर की तरह देखते हैं. उन्हें इसराइल के पुराने इतिहास और तमाम मुश्किलों को पार कर हासिल की गई इसकी जीत के बारे में पता नहीं हैं."

वह कहते हैं, "उन्हें इंतेफ़ादा के बाद के वक़्त के बारे में...